Unión del Pueblo Navarro talde parlamentarioari atxikitako foru parlamentari Raquel Garbayo Berdonces andreak galdera egin du, idatziz erantzun dakion (11-24/PES-00406). Hona hemen galdera horretan eskatzen duena:

* Zein da, gaur, Belosoko BHZren, Ilundain/Etxegaraiko BHZren eta Martzillako BHZren okupazioa?

Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak horri buruz ematen duen informazioa:

Gaur egun, hauxe da okupazioa:

|  |  |
| --- | --- |
|  | Neska-mutilak eta nerabeak |
| Belosoko BHZ | 24 |
| * Orvinako BHZ | 7 |
| * Barañaingo BHZ | 8 |
| Ilundaingo BHZ | 14 |
| * Argarai BHZ | 10 |
| Martzillako BHZ | 80 |

Nafarroako Gobernuak beste BHZ bat ireki zuen ekainean Barañainen Belosoko BHZren gainokupazioari aurre egiteko, eta neurriak hartu zituen plaza berriak sortzeko eta adingabeei arreta emateko kasuko ekipoen inguruan. Zentro horrez gain, beste BHZ bat ireki zen Orvinan duela bi urte. Esteka honen bidez, informazioa kontsultatzen ahal duzu:

<https://www.navarra.es/eu/-/prentsa-oharra/nafarroako-gobernuak-6-eta-12-urte-bitarteko-adingabeentzako-zentro-berri-bat-jarriko-du-abian-haurren-babesgabetasuna-gero-eta-handiagoa-baita>

PES-00407 galderan, sortutako premiei erantzuteko kontratatutako langileen errefortzuari egiten zaio erreferentzia.

Adierazi behar da azken hilabeteotan areagotu egin direla adingabeak babesgabetasun arrazoiengatik larrialdi zentroetan sartzeko kasuak; hortaz, Nafarroako Gobernua etengabe ari da lanean premien hazkundeari erantzuteko, eta horregatik jarri ditu zentro eta arreta ekipo berriak.

Laster, aurreikusten da harrerarako baliabide berriak irekiko direla zenbait modalitatetan, arretaren premia gorakorrei erantzuna emate aldera.

Adierazi behar da, halaber, BHZak adingabeentzako harrerako eta larrialdiko zentroak direla; beraz, etorrerak egon ohi diren garaietan gainokupazioko egoerak egoten dira, baina beste une batzuetan okupazioa egokia izaten da dagoen plaza kopururako.

Adingabeentzako behaketa eta harrera zentro bat (BHZ) aldi baterako babes baliabidea da, lehen harrerako berehalako arreta, balorazioa eta esku hartzea egiten dituena aldi mugatu batean zehar babesgabetasun oso larriko egoeran dauden haur eta nerabeentzat.

Hori jakinarazten dut, Nafarroako Parlamentuaren Erregelamenduaren 215. artikuluan xedatutakoa betez.

Iruñean, 2024ko urriaren 29an

Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca